बाणगंगा में मंत्री के बंगले के पास युवकों ने अपनी गाड़ी मंत्री की गाड़ी के आगे अड़ा दी। इस बीच जालमसिंह और उनके गनमैन के गाड़ी से उतरने और स्टाफ के लोगों के आने पर आरोपित गाड़ी सहित भाग निकले। आरोपितों की पहचान कर ली गई है। ये लोग भोपाल में किसी तहसीलदार के यहां शादी में शामिल होकर होशंगाबाद लौट रहे थे। युवकों का संबंध होशंगाबाद के रेत कारोबार से जुड़ा हुआ है, जिनका सत्ताधारी दल में भी दखल है।